
A modellváltás három éve - Mit mutatnak a pénzügyi kimutatások?

Kulcsszavak: modellváltás;egyetem;beszámoló;FIR;gazdálkodás
Magyarország Kormánya a 2016-ban elfogadott szakpolitikai stratégiának (Fokozatváltás a felsőoktatásban) megfelelően fokozatosan megvalósította a magyarországi egyetemek modellváltását. 2019. évben „minta egyetemként” a Budapesti Corvinus Egyetem kezdte a folyamatot, majd évről évre bővült a számuk és mára már 21 db egyetem döntött úgy, hogy un. modellváltó egyetemként működik, azaz közfeladatott ellátó közérdekű vagyonkezelő alapítványi fenntartású, közhasznú felsőoktatási intézménnyé válik, állami partnerséggel.
Kutatási kérdésem az volt: Vannak-e azonosságok és hasonlóságok a modellváltó egyetemek mutatószámokkal leírható gazdálkodási jellemzőiben? Első hipotézisem: A modellváltó egyetemek eltérő vagyon- és jövedelemszerkezettel rendelkeznek. Második hipotézisem: A hasonló működési profillal rendelkező modellváltó egyetemekre sajátos vagyon és jövedelemszerkezet jellemző.

Kutatásom során kizárólag nyilvános adatbázisokból dolgoztam. A 21 modellváltó egyetem 2021, 2022 és 2023. évi számviteli Éves beszámolójának (mérleg és eredménykimutatás) főbb sorait táblázatba gyűjtve rendszereztem. A Felsőoktatási Információs Rendszer adatbázisából hallgatókra és kutatókra vonatkozóan közzétett adatokkal kiegészítettem a beszámoló adatokat. Kvalitatív és kvantitatív módszerekkel elemeztem az intézményi adatokat. Azonosságokat, különbségeket, összefüggéseket kerestem a mennyiségi és minőségi elemek elemzésével bevétel-, bérköltség-, tőkeszerkezet vonatkozásában. Az intézményeket 4 intézménytípusba soroltam, a mutatószámokat mutatószámcsoportokba rendszereztem, A csoportba rendezett mutatószámokat elemeztem. Kiszámoltam az egyes mutatók átlagát évente és intézménytípusonként, majd külső és belső eltérés négyzetösszeget. A H mutató mint kapcsolatmérő mutató, a H2 mutatót, mint magyarázóerő voltak segítségemre.

Kutatói megállapításom fenti elemzések vizsgálta után az, hogy mindkét hipotézisemet elfogadom. Az első kutatói kérdésemet fenntartás nélkül elfogadom, van eltérés a modellváltó egyetemek gazdálkodási mutatóiban. A második hipotézisemet fenntartással fogadom el, a kapcsolatszorossági mutatók alapján megállapítom, hogy egyes mutatószámcsoportok esetében gyenge a kapcsolat, más mutatószámcsoportok esetében kifejezetten erős, ezek a mutatók jó csoportképző ismérvek. A különbségek egy része állandó az intézménytípusok esetében, más része évente eltérő szerkezetet mutat.



